На вул. Савецкай прадстаўлена творчасць майстроў народнага аматарскага аб’яднання народнай творчасці і мастакоў «Гарадзенскі каларыт». На выставе-кірмашы злучыліся традыцыйныя віды рамёстваў і новыя напрамкі творчасці. Побач з саламянымі павукамі, скульптурамі, выразанымі з дрэва, лялькамі-абярэгамі размяшчаюцца карціны з пер’я, карціны з відамі горада Гродна, работы кавалёў, вырабы, выкананыя з саломкі, лазы, прадстаўлена вышыўка, кераміка і многае іншае.